**Rámcová DOHODA**

*uzatvorená podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“)*

*(ďalej len „rámcová dohoda“ alebo „dohoda“)*

**Článok I.**

**Zmluvné strany**

**Predávajúci:**

**Obchodné meno** ........................................................................

Sídlo ........................................................................

Štatutárny orgán ........................................................................

IČO ........................................................................

DIČ ........................................................................

IČ DPH ........................................................................

Zapísaný: ........................................................................

Bankové spojenie ........................................................................

IBAN ........................................................................

BIC/SWIFT/ kód ........................................................................

Telefón / email: ........................................................................

(ďalej len ***„predávajúci“***)

**Kupujúci:**

**Názov** ........................................................................

Sídlo ........................................................................

Štatutárny orgán ........................................................................

IČO ........................................................................

DIČ ........................................................................

IČ DPH ........................................................................

Zriadený ........................................................................

Bankové spojenie ........................................................................

IBAN ........................................................................

BIC/SWIFT/ kód ........................................................................

Telefón/e-mail

(ďalej len ***„kupujúci“***)

(predávajúci a kupujúci ďalej spoločne ako ***„zmluvné strany“*** a každý samostatne aj ako ***„zmluvná strana“***)

**Článok II.**

**Úvodné ustanovenia**

* 1. Ministerstvo zdravotníctva Slovenskej republiky (ďalej len „MZ SR“) ako centrálna obstarávacia organizácia podľa § 15 ods. 2 písm. a) ZoVO uskutočnilo užšiu súťaž za účelom zriadenia dynamického nákupného systému na predmet zákazky „**Zdravotnícky spotrebný materiál – DNS“**, ktorej oznámenie o vyhlásení verejného obstarávania bolo uverejnené v Úradnom vestníku Európskej únie zo dňa xx.xx.xxxx pod číslom xxx-xxxxxx a vo Vestníku verejného obstarávania č. xx/202x zo dňa xx.xx.xxxx pod značkou xxxxx – xx v súlade so ZoVO (ďalej len „verejné obstarávanie“).
  2. Verejné obstarávanie realizovalo MZ SR v súlade s oznámením o vyhlásení verejného obstarávania a v súlade so súťažnými podkladmi, a to pre rozpočtové a príspevkové organizácie MZ SR, poskytovateľov zdravotnej starostlivosti, ako aj iných prijímateľov v rezorte MZ SR, ktorí sú špecifikovaní v bode 1.3 súťažných podkladov použitých vo verejnom obstarávaní.
  3. Na základe vyhodnotenia súťažných ponúk predložených do uvedeného postupu zadávania zákazky bola ponuka predávajúceho vyhodnotená ako úspešná ponuka v súlade s podmienkami uvedenými v súťažných podkladoch verejného obstarávania.
  4. Predávajúci a kupujúci týmto vyhlasujú, že sú spôsobilí túto rámcovú dohodu uzatvoriť a plniť záväzky v nej obsiahnuté.
  5. Na základe tejto rámcovej dohody bude predávajúci povinný počas platnosti tejto rámcovej dohody dodávať kupujúcemu predmet plnenia a všetky s tým súvisiace služby za podmienok určených v tejto rámcovej dohode.

**Článok III.**

Predmet rámcovej dohody

* 1. Na základe tejto dohody sa predávajúci zaväzuje dodávať kupujúcemu **„*Zdravotnícky spotrebný materiál*“** podľa špecifikácie uvedenej v Prílohe č. 1 tejto dohody (ďalej len „***tovar***“) a kupujúci sa zaväzuje tovar dodaný v súlade s dojednanými zmluvnými podmienkami prevziať a zaplatiť zaň dohodnutú kúpnu cenu.
  2. Predávajúci bude dodávať kupujúcemu tovar na základe písomných čiastkových objednávok vystavených kupujúcim a v množstvách v nich uvedených podľa skutočných potrieb kupujúceho.
  3. Súčasťou dodania tovaru sú aj služby spojené s dodaním a vyložením tovaru na miesto plnenia.
  4. Tovar musí byť *NOVÝ, NEPOUŽÍVANÝ, v ORIGINÁLNOM BALENÍ BEZ AKÝCHKOĽVEK ZNÁMOK POŠKODENIA A FUNKNČNÝCH VÁD s MINIMÁLNYMI TECHNICKÝMI a FUNKČNÝMI PARAMETRAMI* uvedenými kupujúcim a musí spĺňať všetky zákonné požiadavky pre umiestňovanie daného zdravotníckeho tovaru na slovenskom zdravotníckom trhu.
  5. Ak predávajúci z objektívne nezavinených dôvodov nemá možnosť dodať dohodnutý druh tovaru uvedený v Prílohe č. 1 tejto dohody v danom čase, množstve, sortimentnom zložení či kvalitatívnych parametrov, je oprávnený po predchádzajúcom písomnom súhlase kupujúceho dodať ich ekvivalent, t. j. druh tovaru s minimálne rovnakými parametrami a vlastnosťami, avšak s maximálne 2-týždňovým oneskorením oproti dohodnutému harmonogramu. Dôkazné bremeno týkajúce sa nemožnosti dodať dohodnutý druh tovaru je na strane predávajúceho.

**Článok IV.**

**Spôsob, čas a miesto plnenia objednávok**

* 1. Vystavené čiastkové objednávky na dodanie tovaru bude kupujúci zasielať predávajúcemu elektronicky prostredníctvom emailu na ...........................*(e-mail doplní predávajúci),* pričom predávajúci je povinný takto prijatú objednávku potvrdiť tiež elektronicky emailom na emailovú adresu, z ktorej bola objednávka zaslaná. Periodicita zadávania čiastkových objednávok bude závisieť od aktuálnych potrieb kupujúceho.
  2. Objednávka sa považuje za záväznú dňom jej potvrdenia zo strany predávajúceho. Predávajúci sa zaväzuje zaslanú objednávku potvrdiť najneskôr do 24 hodín od jej odoslania (uvedeným v elektronickom potvrdení o doručení e-mailu obsahujúceho Objednávku), pričom do tejto lehoty sa nezapočítava čas od piatka 15:00 hod. do pondelka 07:00 hod., a obdobne to platí pred dňom štátneho sviatku alebo dňom pracovného pokoja.
  3. V prípade, ak zaslaná objednávka nebude predávajúcim potvrdená do 24 hodín od jej odoslania kupujúcim a v tejto lehote nebude oznámená zo strany predávajúceho ani skutočnosť, v dôsledku ktorej nie je možné tovar dodať podľa dojednaných podmienok, bude sa objednávka vystavená kupujúcim považovať za záväznú a potvrdenú uplynutím 24 hodín od času jej odoslania kupujúcim.
  4. Kupujúci v objednávkach uvedie:

a) označenie kupujúceho a predávajúceho,

b) číslo tejto dohody, číslo objednávky a dátum jej vystavenia,

c) názov tovaru, kód ŠUKL (ak je to relevantné), prípadne iné označenie,

d) množstvo tovaru,

e) dohodnutú kúpnu cenu za jednotku tovaru,

g) pečiatku a podpis oprávnenej osoby.

* 1. Predávajúci sa zaväzuje dodať tovar podľa doručenej a potvrdenej objednávky v termíne najneskôr do 5 kalendárnych dní od potvrdenia prijatia objednávky s minimálnou dobou exspirácie 6 mesiacov. V prípade, ak termín dodania tovaru pripadne na deň pracovného pokoja a/alebo štátneho sviatku, predávajúci je povinný tovar dodať najbližší nasledujúci pracovný deň. Predávajúci sa zaväzuje zástupcovi kupujúceho oznámiť čas dodania tovaru do miesta plnenia najneskôr 1 pracovný deň pred doručením tovaru.
  2. Predávajúci je povinný pri každej dodávke tovarov v dodacom liste uviesť okrem povinných náležitostí aj číslo objednávky, číslo dohody, kód ŠUKL, kód MZ SR, dodané druhy tovarov, ich množstvo, jednotkové a celkové ceny tovarov s DPH a bez DPH. V prípade, ak je dodávaný tovar z krajiny EU (okrem SR), je predávajúci povinný uviesť v dodacom liste, okrem náležitostí uvedených v predchádzajúcej vete aj kód tovaru podľa aktuálneho colného sadzobníka a údaj o krajine pôvodu tovaru. Prevzatie tovaru potvrdzuje zástupca kupujúceho na dodacom liste, ktorý predloží predávajúci pri dodaní tovaru.
  3. V prípade, ak bude predávajúci dodávať tovar na vratných obaloch (EUR paletách a pod.), druh a počet vratných obalov je povinný označiť na dodacom liste. Obeh vratných obalov bude založený na výmennom systéme a predávajúci nebude kupujúcemu fakturovať cenu vratných obalov. Kupujúci bude vratné obaly, v ktorých bol uložený tovar, vracať predávajúcemu pri nasledujúcej dodávke tovaru, najneskôr však do 2 mesiacov od ich prevzatia. V prípade ukončenia zmluvného vzťahu je kupujúci povinný vrátiť predávajúcemu vratné obaly do 30 kalendárnych dní od poslednej dodávky. Náklady spojené s vrátením vratných obalov znáša predávajúci.
  4. Miestami plnenia sú: ............... v čase od ...... do ......hod.
  5. Tovar bude chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu, zničeniu alebo znehodnoteniu.
  6. Predávajúci je povinný dodávať tovar, ktorý spĺňa podmienky na humánne použitie.
  7. Kupujúci na dodacom liste podpisom a pečiatkou potvrdí dodanie a prevzatie tovaru v objednanom množstve a sortimentnom zložení. Toto potvrdenie nie je deklarovaním kupujúceho, že prevzatý tovar nemá žiadne funkčné vady, pre ktoré by bola vylúčená následná reklamácia kvality a funkčnosti dodaného tovaru počas doby záruky dodaného tovaru.
  8. Kupujúci má právo odmietnuť prevzatie tovaru a vrátiť ho na náklady predávajúceho v prípade, že sa predmet dodávky nezhoduje s predloženou zmluvnou ponukou predávajúceho a/alebo množstvo a druh sa nezhoduje s objednávkou kupujúceho a/alebo, ak sa pri prebratí zistia preukázateľné vady dodaného tovaru brániace jeho adekvátnemu využitiu v zmysle účelu určenia, na ktorý bol vyrobený a dodaný kupujúcemu, a to počas celej platnej doby záruky na dodaný tovar, ktorá je na ňom výrobcom vyznačená a/alebo, v prípade nedostatočnej kvality tovaru a/alebo ak nebola dodávka realizovaná v dohodnutom termíne. Predávajúci je povinný na vlastné náklady dodaný tovar odviezť z priestorov kupujúceho a dodať mu nový tovar. O neprevzatí tovaru spíšu poverení zástupcovia zmluvných strán protokol, z ktorého bude zrejmý dôvod, pre ktorý kupujúci dodávku odmietol prevziať a náhradný termín plnenia.
  9. Záväzok predávajúceho dodať tovar vrátane služieb s tým súvisiacich sa považuje za splnený riadnym dodaním tovaru, vykonaním služieb s tým súvisiacich a prevzatím tovaru kupujúcim. Za riadne dodaný tovar sa považuje bezchybný tovar, ktorý bude spĺňať požiadavky kvality a akosti podľa tejto dohody, technické parametre podľa platnej legislatívy SR, ak sa na tento tovar vzťahujú a písomné požiadavky kupujúceho v súlade s touto dohodou. Bezchybnosť tovaru môže kupujúci posúdiť a u predávajúceho uplatniť reklamáciu počas celej doby exspirácie dodaného tovaru.

Článok V.

Subdodávatelia a zápis partnerov verejného sektora

1. Predávajúci je vzhľadom na rozsah plnenia oprávnený plniť svoje záväzky z tejto dohody aj prostredníctvom tretích osôb, subdodávateľov. V takomto prípade predávajúci v prílohe k tejto dohode najneskôr v čase jej uzavretia uvedie, údaje o všetkých známych subdodávateľoch a to v rozsahu údajov uvedených v prílohe č. 3 k tejto dohode a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel. č., email zodpovednej kontaktnej osoby kupujúceho.
2. Predávajúci v plnom rozsahu zodpovedá za výber svojich subdodávateľov a/alebo spolupracujúcich tretích osôb.
3. Pokiaľ predávajúci použije na plnenie svojich záväzkov podľa tejto dohody tretiu osobu, subdodávateľa, zodpovedá tak, akoby záväzok z tejto dohody plnil sám.
4. Predávajúci je povinný písomne oznámiť kupujúcemu do piatich pracovných dní akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje. Zmeny v prílohe č. 3 tejto dohody je možné uskutočniť vykonaním zmeny v ich obsahu vypracovaním aktualizácie prílohy č. 3 bez potreby uzatvorenia dodatku k rámcovej dohode.
5. Predávajúci je povinný písomne predložiť kupujúcemu na odsúhlasenie každého subdodávateľa.
6. Ak sa na predávajúceho a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, predávajúci je povinný dodržať túto povinnosť počas celej doby platnosti a účinnosti tejto dohody, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto dohody dôjde k právoplatnému výmazu niektorého subdodávateľa z registra partnerov verejného sektora, je predávajúci povinný okamžite ukončiť plnenie tejto dohody prostredníctvom takéhoto subdodávateľa.

**Článok VI.**

**Kúpna cena**

1. Kúpna cena je medzi zmluvnými stranami dohodnutá v zmysle zákona č. 18/1996 Z. z. o cenách v znení neskorších predpisov a jeho vykonávajúcej vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a v súlade s aktuálnym Cenovým opatrením MZ SR, ktorým sa stanovuje rozsah regulácie cien v oblasti zdravotníctva[[1]](#footnote-1), v prípade ak je to relevantné.
2. Kúpna cena tovaru je uvedená  v Prílohe č. 2 tejto dohody. Kúpna cena je pre kupujúceho konečná a zahŕňa všetky náklady súvisiace so zabezpečením a dodaním tovaru v súlade s ustanoveniami tejto dohody, vrátane dopravy, cla, dovoznej prirážky, obalov a ostatných poplatkov a nákladov súvisiacich s  dodaním tovaru do miesta dodania.
3. Kúpne ceny sú dohodnuté ako jednotkové za merné jednotky tovaru uvedené v špecifikácií v Prílohe č.2 tejto dohody. Ceny sú uvedené v eurách bez DPH. S DPH vo výške podľa platných právnych predpisov v čase uzatvorenia tejto dohody.
4. V prípade, ak sa po uzatvorení tejto dohody preukáže, že na relevantnom trhu existuje cena (ďalej len „nižšia cena“) za rovnaké alebo porovnateľné plnenie, ako je obsiahnuté v tejto dohode a predávajúci už preukázateľne za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto dohody je viac ako 5 % v neprospech ceny podľa tejto dohody, zaväzuje sa predávajúci poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto dohody a nižšou cenou.
5. Celková kúpna cena tovaru podľa tejto dohody je vo výške:

.... EUR bez DPH

.... EUR s DPH

1. Predávajúci podpisom tejto dohody zároveň potvrdzuje, že výsledná kúpna cena za tovar je v súlade s aktuálnym Cenovým opatrením MZ SR, ktorým sa ustanovuje rozsah regulácie cien v oblasti zdravotníctva1, v prípade ak je to relevantné, zákonom č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov, aktuálnym platným Zoznamom kategorizovaných liekov, aktuálne platným Zoznamom liekov s úradne určenou cenou a/alebo s aktuálnym platným Zoznamom kategorizovaných, ako aj nekategorizovaných liekov, Zoznamom kategorizovaných zdravotníckych pomôcok, Zoznamom kategorizovaných špeciálnych zdravotníckych materiálov, Zoznamom kategorizovaných dietetických potravín s maximálnou výškou úhrady Všeobecnej zdravotnej poisťovne, a. s., DÔVERA zdravotnej poisťovne, a. s. a Union zdravotnej poisťovne, a. s.

V prípade, že sa v budúcnosti ukáže, že výsledná kúpna cena za tovar nie je v súlade s aktuálnym Cenovým opatrením MZ SR, ktorým sa ustanovuje rozsah regulácie cien v oblasti zdravotníctva, kupujúci je oprávnený uplatniť si z tohto titulu u predávajúceho zmluvnú pokutu vo výške vzniknutého cenového rozdielu.

**Článok VII.**

**Platobné podmienky**

* 1. Predávajúcemu vzniká nárok na zaplatenie kúpnej ceny na základe riadneho plnenia v súlade s touto dohodou a vystavenou a potvrdenou objednávkou.
  2. Predávajúci sa zaväzuje, že kupujúcemu bude fakturovať len skutočne dodané množstvo tovaru s uplatnením cien za mernú jednotku, ktoré sú uvedené v Prílohe č. 2 k tejto dohode.
  3. Kupujúci preddavky z kúpnej ceny neposkytuje.
  4. Kupujúci uhradí dohodnutú kúpnu cenu predávajúcemu na základe faktúry vystavenej predávajúcim a doručenej kupujúcemu elektronicky (ďalej len „elektronická faktúra“) za každú jednotlivú objednávku samostatne. Za elektronickú faktúru sa pre účely tejto dohody považujú faktúry, opravné doklady k faktúram (dobropisy, ťarchopisy, storná).
  5. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronických faktúrach vystavených a doručených na základe dohody. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
  6. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona č. 222/2004 Z. z. o dani z pridanej hodnoty v znení neskorších predpisov, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
  7. Kupujúci uhradí dohodnutú kúpnu cenu predávajúcemu na základe elektronicky vystavenej faktúry predávajúcim, zaslanej z e-mailovej adresy: ................ *(doplní predávajúci)* a doručenej kupujúcemu na emailovú adresu: ................. Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
  8. Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
  9. Zmluvné strany vyhlasujú, že postup podľa tejto dohody považujú za dostatočný na to, aby nebolo možné zmeniť obsah žiadnej vystavenej elektronickej faktúry.
  10. Zmluvné strany sa dohodli, že predávajúci doručí elektronicky vystavenú faktúru kupujúcemu spolu s prílohami najneskôr do 4 dní odo dňa kompletného dodania tovaru, najneskôr však do piateho pracovného dňa v mesiaci, nasledujúceho po mesiaci, v ktorom bol dodaný tovar. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť potvrdený dodací list a protokol o odovzdaní a prevzatí tovaru. Faktúra musí obsahovať aj odvolávku na číslo objednávky kupujúceho a číslo tejto dohody. Fakturované položky uvedené vo faktúre sa musia označením a popisom zhodovať s označením a popisom položiek podľa Prílohy č. 2 k tejto dohode.
  11. Lehota splatnosti faktúry je 60 dní od dňa jej doručenia kupujúcemu. Platby budú realizované bezhotovostným platobným prevodom. Faktúra sa považuje za uhradenú dňom odpísania finančných prostriedkov z účtu kupujúceho.
  12. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy alebo ak faktúra neobsahuje náležitosti podľa bodu 7.10. tejto dohody a kupujúci na túto skutočnosť preukázateľne upozorní predávajúceho, ten je povinný zaslať kupujúcemu opravený doklad. Lehota splatnosti faktúry, ktorá je 60 dní, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Článok VIII.**

**Podmienky úpravy ceny**

* 1. Predávajúci je oprávnený požadovať len také zmeny dohodnutej ceny, ktoré vyplývajú:

1. zo zmien daňových predpisov *(zmena výšky zákonnej sadzby DPH),*
2. zo zmien colných predpisov,
3. zo zmien legislatívy upravujúcich rozsah regulácie cien v oblasti zdravotníctva, ktoré v čase spracovania ponuky nebolo možné predpokladať,

pri dodržaní ustanovení § 18 ZoVO.

**Článok IX.**

**Záručné podmienky a reklamácia vád tovaru**

* 1. Predávajúci sa zaväzuje dodať tovar v množstve, sortimente a akosti určenej príslušnými predpismi vzťahujúcimi sa na daný predmet tovaru, platnou legislatívou SR a podľa požiadaviek kupujúceho zadaných v tejto dohode a v špecifikácii predmetu zákazky. Tovar dodaný v rozpore s predchádzajúcou vetou sa považuje za tovar dodaný s vadami.
  2. Predávajúci poskytne na dodaný tovar záruku minimálne v dĺžke zodpovedajúcej dobe exspirácie poskytnutej výrobcom tovaru, uvedenej na obale tovaru. Záruka sa nevzťahuje na vady, ktoré vznikli nesprávnou manipuláciou alebo nesprávnym skladovaním tovaru kupujúcim alebo na vady nezistiteľné pri preberaní tovaru kupujúcim. Predávajúci zodpovedá za kvalitu tovaru počas celej expiračnej doby tovaru. Predávajúci sa zaväzuje dodávať tovar, ktorý v čase dodania nemá uplynutých viac ako 75% výrobcom stanovenej exspiračnej doby, pričom doba exspirácie bude ešte minimálne 6 mesiacov po jeho dodaní a počas stanovenej exspiračnej doby bude mať vlastnosti stanovené kvalitatívnymi, technickými a technologickými parametrami.
  3. Zárukou preberá predávajúci zodpovednosť najmä za to, že tovar bude po dojednanú dobu spôsobilý na užívanie na dojednaný účel a bude bez vád a v kvalite požadovanej kupujúcim pri jeho kúpe.
  4. Ak nie je uvedené v tomto článku dohody inak, prípadné reklamácie a nároky z vád tovaru budú riešené v zmysle príslušných ustanovení § 409 a nasl. Obchodného zákonníka.
  5. Kupujúci je oprávnený podať reklamáciu písomne alebo emailom. V prípade podanej reklamácie sa predávajúci zaväzuje rozhodnúť o jej oprávnenosti do 10 pracovných dní od jej doručenia, a to písomne alebo emailom.
  6. V prípade, ak predávajúci dodá kupujúcemu tovar v kvalite, ktorá nezodpovedá požiadavkám kupujúceho alebo tovar, ktorý má zjavné vady, je poškodený alebo znehodnotený, je predávajúci povinný vymeniť tento tovar za tovar v zodpovedajúcej kvalite a bez vád najneskôr do 5 dní od uznania reklamácie. V prípade, ak reklamáciu nie je možné vyriešiť výmenou tovaru, je kupujúci oprávnený od objednávky odstúpiť, prípadne sa zmluvné strany môžu dohodnúť na zľave z ceny vadného tovaru formou dobropisu. Právo voľby medzi jednotlivými nárokmi podľa predchádzajúcej vety patrí kupujúcemu.
  7. Predávajúci zodpovedá za právne i faktické vady, ktoré má tovar v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na tovare na kupujúceho, ak je vada spôsobená porušením povinností predávajúceho alebo iným dôvodom na strane výrobcu.
  8. V prípade, ak predávajúci dodá kupujúcemu tovar v množstve, ktoré nezodpovedá množstvu tovaru podľa potvrdenej objednávky, je predávajúci povinný dodať chýbajúce množstvo tovaru bezodkladne najneskôr však do 48 hodín od oznámenia tejto skutočnosti písomne alebo emailom. V prípade, ak je dodané väčšie množstvo tovaru ako množstvo zadané v objednávke, predávajúci je povinný tovar prevziať na svoje vlastné náklady u kupujúceho bezodkladne po oznámení tejto skutočnosti.
  9. Ak zistí vady tovaru Štátny ústav pre kontrolu liečiv SR, predávajúci je povinný vymeniť tento tovar za nový tovar v zodpovedajúcej kvalite a bez vád najneskôr do 5 kalendárnych dní od od doručenia stanoviska tohto úradu predávajúcemu.
  10. Akékoľvek náklady spojené s oprávnenou reklamáciou kupujúceho znáša v plnom rozsahu predávajúci.
  11. Uplatnením nárokov podľa tohto článku dohody nie je dotknutý nárok kupujúceho na náhradu škody a zaplatenie zmluvnej pokuty.

**Článok X.**

**Sankcie**

* 1. V prípade, ak bude kupujúci v omeškaní so splnením peňažného záväzku v zmysle tejto dohody, je predávajúci oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
  2. Kupujúci je oprávnený uplatniť si zmluvnú pokutu vo výške 0,5% z ceny nedodaného tovaru s DPH za každý, aj začatý deň omeškania, najmenej však vo výške 30,- eur, v prípade, že predávajúci nedodrží zmluvne dohodnutú lehotu dodania. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu plnenia.
  3. Kupujúci je oprávnený uplatniť si zmluvnú pokutu vo výške 0,5% z ceny vadného tovaru s DPH za každý, aj začatý deň omeškania, najmenej však vo výške 30,- eur, v prípade, že predávajúci nedodrží zmluvne dohodnutú lehotu na výmenu vadného tovaru podľa článku IX., bodu 9.6. dohody. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny vadného tovaru.
  4. Kupujúci je oprávnený uplatniť si zmluvnú pokutu vo výške 0,5 % z ceny nedodaného tovaru s DPH za každý, aj začatý deň omeškania, najmenej však vo výške 30,- eur v prípade, že predávajúci nedodrží zmluvne dohodnutú lehotu na dodanie chýbajúceho tovaru podľa článku IX., bodu 9.8. dohody. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny nedodaného tovaru.
  5. Kupujúci je oprávnený uplatniť si zmluvnú pokutu vo výške 0,5% z ceny vadného tovaru s DPH za každý, aj začatý deň omeškania, najmenej však vo výške 30,- eur, v prípade, že predávajúci nedodrží zmluvne dohodnutú lehotu na výmenu vadného tovaru podľa článku IX., bodu 9.9. dohody. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny vadného tovaru.
  6. Predávajúci sa zaväzuje uhradiť sankcie na bankový účet kupujúceho do desiatich pracovných dní od ich uplatnenia.

**Článok XI.**

**Prechod rizika a prechod vlastníckeho práva**

1. Prechod rizika za prípadné škody prechádza z predávajúceho na kupujúceho momentom odovzdania a prevzatia tovaru.
2. Prechod vlastníckeho práva k tovaru prechádza z predávajúceho na kupujúceho okamihom odovzdania a prevzatia tovaru.

**Článok XII**.

**Postúpenie a započítanie pohľadávok**

* 1. V zmysle Príkazu ministra zdravotníctva SR č. 7/2017 zo dňa 25. septembra 2017 v znení jej dodatkov sa zmluvné strany zaväzujú k plneniu nasledujúcich povinností:
     1. Akékoľvek pohľadávky z tohto zmluvného vzťahu, ktoré eviduje predávajúci voči kupujúcemu, nie je možné postúpiť na tretiu osobu bez predchádzajúceho písomného súhlasu kupujúceho v zmysle ust. § 525 ods. 2 zákona č. 40/1964 Zb. Občianskeho zákonníka v znení neskorších predpisov, pričom na predchádzajúci písomný súhlas kupujúceho s postúpením pohľadávky na tretiu osobu sa vyžaduje predchádzajúci písomný súhlas MZ SR. Postúpenie pohľadávky na tretiu osobu v rozpore s predchádzajúcou vetou je podľa ustanovenia ust. § 39 zákona č. 40/1964 Zb. Občianskeho zákonníka v znení neskorších predpisov neplatné a v prípade takéhoto postúpenia pohľadávky v rozpore s predchádzajúcou vetou je kupujúci oprávnený uplatniť si voči predávajúcemu zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto dohody vylučuje možnosť podmieniť postúpenie pohľadávky súhlasom kupujúceho ako dlžníka.
  2. Predávajúci berie na vedomie, že jednostranné započítanie pohľadávok nie je možné. Započítanie pohľadávok kupujúceho je možné v zmysle ust. § 8 zák. č. 374/2014 Z.z. o pohľadávkach štátu a o zmene a doplnení niektorých zákonov v znení neskorších predpisov len na základe písomnej dohody o započítaní pohľadávok štátu.

**Článok XIII**.

**Skončenie rámcovej dohody**

1. Táto dohoda sa uzatvára na dobu určitú, na obdobie 12 mesiacov odo dňa jej účinnosti alebo do vyčerpania finančného limitu...........................Eur bez DPH (slovom: ...... ) t.j. ..........................Eur s DPH, podľa toho, ktorá z týchto skutočností nastane skôr. Pre odstránenie akýchkoľvek pochybností zmluvné strany berú na vedomie, že kupujúci nie je povinný vyčerpať celý finančný limit v zmysle tohto bodu dohody a predávajúci nemá žiadny právny nárok na vyčerpanie takéhoto finančného limitu zo strany kupujúceho.
2. Za deň vyčerpania finančného limitu sa považuje deň úhrady poslednej faktúry kupujúcim na účet predávajúceho, ktorou sa vyčerpá predmetný finančný limit, pričom zostatok nevyčerpaného finančného limitu bude nižší ako 50 EUR bez DPH. O vyčerpaní finančného limitu a ukončení platnosti dohody bude kupujúci bezodkladne písomne informovať predávajúceho.
3. Túto dohodu je možné ukončiť aj na základe vzájomnej dohody oboch zmluvných strán k dátumu, ktorý si dohodnú.
4. Táto dohoda alebo jej časť môže byť vypovedaná ktoroukoľvek zo zmluvných strán aj bez udania dôvodu. Výpovedná lehota je 3 mesačná a začína plynúť prvým dňom mesiaca nasledujúceho po doručení písomnej výpovede druhej zmluvnej strane, ak nie je v tejto dohode uvedené inak.
5. Ak zmluvná strana poruší podstatným spôsobom povinnosť vyplývajúcu z tejto dohody, druhá strana môže od dohody odstúpiť, ak to oznámi bez zbytočného odkladu po tom, čo sa o tomto porušení dozvedela. Odstúpenie je účinné dňom jeho doručenia druhej zmluvnej strane.
6. Podstatným porušením zmluvných podmienok sa na účely tejto dohody rozumie:
7. ak predávajúci bezdôvodne odoprie plnenia tejto dohody,
8. ak predávajúci opakovanie, t. j. aspoň dvakrát, dodá tovar s vadami alebo opakovane, t. j. aspoň dvakrát, nedodá tovar v stanovenom termíne a/alebo množstve,
9. ak kupujúci neuhradí riadne vystavenú a preukázateľne doručenú faktúru ani 60 dní po jej splatnosti, a to napriek predchádzajúcej písomnej výzve predávajúceho
10. ak je voči predávajúcemu vedené konkurzné konanie alebo reštrukturalizačné konanie, je v konkurze, v reštrukturalizácii, bol proti nemu zamietnutý návrh na vyhlásenie konkurzu pre nedostatok majetku,
11. ak predávajúci vstúpil do likvidácie alebo bola na neho nariadená nútená správa,
12. ak je voči predávajúcemu vedený výkon rozhodnutia (napr. zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona Slovenskej národnej rady č. 563/2009 Z. z. o správe daní (daňový poriadok) a o zmene a doplnení niektorých zákonov a pod.),
13. ak tak ustanovuje osobitný predpis alebo táto dohoda.
14. Zmluvné strany sa dohodli, že zásahy vis major, ktorých dôsledkom je nemožnosť plnenia dohody niektorou zo zmluvných strán, sú dôvodom pre ukončenie dohody. Ak v tomto prípade nedôjde k dohode zmluvných strán o ukončení dohody, ktorákoľvek zo zmluvných strán je oprávnená od dohody odstúpiť.
15. V prípade, ak predávajúci z preukázateľných objektívnych dôvodov spočívajúcich vo vis major nemôže dodržať zmluvne dohodnutú lehotu dodania tovaru, bezodkladne písomne o tejto skutočnosti informuje kupujúceho, pričom predávajúci sa nedostáva do omeškania s dodaním tovaru.
16. Kupujúci má právo odstúpiť od tejto dohody aj z dôvodov uvedených v ustanovení §19 ZoVO.
17. Pre vylúčenie akýchkoľvek pochybností zmluvné strany berú na vedomie, že skončenie tejto dohody nemá vplyv na plnenie objednávok, ktoré boli vystavené a potvrdené pred jej skončením.
18. Kupujúci môže od tejto dohody odstúpiť aj v prípade, ak sa na predávajúceho vzťahuje zápis v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov a predávajúci poruší povinnosť zápisu v registri alebo bol vymazaný.
19. Právne účinky odstúpenia od tejto dohody nastávajú dňom doručenia písomného oznámenia o odstúpení druhej zmluvnej strane.
20. Odstúpenie od tejto dohody musí mať písomnú formu a musí byť doručené druhej zmluvnej strane.

**Článok XIV.**

**Trvanie, platnosť a účinnosť rámcovej dohody**

14.1. Táto dohoda nadobúda platnosť dňom jej podpisu štatutárnymi zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv SR.

**Článok XV.**

**Mlčanlivosť**

1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti s dohodou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, okrem prípadov, keď z dohody alebo z príslušných všeobecne záväzných právnych predpisov vyplýva niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade, ak niektorá zo zmluvných strán považuje akékoľvek informácie uvedené v tejto dohode (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto dohode a takéto informácie označiť ako „dôverné“ alebo ako „obchodné tajomstvo“.

**Článok XVI.**

**Záverečné ustanovenia**

* 1. Práva a povinnosti zmluvných strán, ktoré nie sú v tejto dohode výslovne upravené, sa riadia ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.
  2. Na objednávky vystavené na základe tejto dohody sa vzťahujú prednostne práva a povinnosti dojednané v tejto dohode, v prípade práv a povinností výslovne neupravených v tejto dohode alebo v objednávke sa práva a povinnosti vyplývajúce z objednávky spravujú ustanoveniami § 409 a nasl. Obchodného zákonníka.
  3. Podmienky tejto dohody boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto dohody alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z. z. Civilného sporového poriadku v znení neskorších predpisov.
  4. Túto dohodu je možné meniť len písomnou formou, ako dodatok k dohode, pri dodržaní ustanovení § 18 ZoVO, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto dohody.
  5. Zmluvné strany sa dohodli, že ak by akékoľvek ustanovenie tejto dohody bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto dohody, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade so ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
  6. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z. z. Civilného sporového poriadku v znení neskorších predpisov.
  7. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto dohody, majú prednosť ustanovenia tejto dohody. V prípade skutočností, ktoré nie sú v dohode výslovne upravené, majú prednosť požiadavky vyplývajúce zo súťažných podkladov , zadaných v procese verejného obstarávania špecifikovaného v úvodných ustanoveniach tejto dohody a v prípade skutočností, ktoré nie sú upravené v dohode a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto dohode, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto dohode, prípadne osobitnú písomnú dohodu v súlade s ustanoveniami ZoVO.
  8. Táto dohoda je vyhotovená v štyroch rovnopisoch, z ktorých každý má platnosť originálu. Kupujúci aj predávajúci obdržia po dvoch rovnopisoch.
  9. Zmluvné strany vyhlasujú, že si túto dohodu prečítali, jej obsahu právam a povinnostiam z nej pre nich vyplývajúcich porozumeli a zaväzujú sa ich v celom rozsahu bezvýhradne plniť, že ich vôľa je slobodná, vážna, bez akéhokoľvek omylu a na znak súhlasu s jej obsahom ju vlastnoručne podpisujú.
  10. Neoddeliteľnou súčasťou tejto dohody sú:

Príloha č. 1 – *Opis a špecifikácia*

Príloha č. 2 – *Cenová ponuka*

Príloha č. 3 – *Zoznam subdodávateľov.*

|  |  |
| --- | --- |
| V ............................... dňa ........................ | V ............................... dňa ........................ |
| ................................................... | ................................................... |

Príloha č. 1 – *Opis a špecifikácia*

Príloha č. 2 – *Cenová ponuka*

Príloha č. 3 – *Vyhlásenie uchádzača o subdodávkach.*

**ZOZNAM SUBDODÁVATEĽOV**

* 1. Dodávateľ predmetu zákazky podľa tejto dohody vyhlasuje, že na plnenie predmetu dohody:

**nevyužije\*** subdodávateľov;

* **využije\*** nasledujúcich subdodávateľov**:**

|  |  |  |  |  |  |
| --- | --- | --- | --- | --- | --- |
| Por. č. | Subdodávateľ  *(obchodné meno, sídlo alebo miesto podnikania, IČO)* | Kontaktná osoba  *(meno priezvisko, adresa pobytu, dátum narodenia tel. č., email, osoba oprávnená konať za subdodávateľa)* | Predmet subdodávky | Podiel plnenia zmluvy v % | Podiel plnenia zmluvy v € bez DPH |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V ............................................, dňa ............................

.......................................................................

meno a priezvisko štatutárneho orgánu

podpis a pečiatka

\*relevantné označte krížikom

1. <https://www.health.gov.sk/?cenove-opatrenia> [↑](#footnote-ref-1)